<classify> Kulwa Mzee Dar es Salaam MFANYABIASHARA James Rugemalira amevunja ukimyamahakamani, akidai upelelezi wa kesi inayowakabili hautakamilika hadi Taasisiya Kuzuia na Kupambana na Rushwa Takukuru washughulikie barua aliyowaandikiakuonyesha jinsi Benki ya Standard Chartered Hong Kong ilivyokuwa inakwepakodi na ushuru wa forodha. Rugemalira alidai hayo jana mbele ya Hakimu MkaziMkuu, Huruma Shaidi katika Mahakama ya Hakimu Mkazi Kisutu, Dar es Salaamwakati kesi ya uhujumu uchumi inayomkabili yeye na Mkurugenzi wa IPTL, HabinderSethi ilipokuwa inatajwa. Alieleza hayo baada ya Wakili wa Takukuru,Maghela Ndimbo kudai kesi ilipangwa kwa kutajwa naupelelezi haujakamilika. Rugemalira aliomba kuzungumza mwenyewe bilakuwakilishwa na wakili na aliporuhusiwa, alidai Januari 24, mwaka huualizungumza na mwakilishi wa Takukuru alipotembelea gerezani na akamkabidhinakala ya barua aliyoandika kwenda kwa Kamishna wa TRA, lakini hadisasa hajapata jibu lolote. Mheshimiwa hakimu, naomba kesi ikitajwaupande wa mashtaka walete jibu kwa sababu wanaostahili kushtakiwakatika kesi hii ni benki hiyo na ninashangaa kuona wenginewanaongezwa katika kesi kwa madai upelelezi haujakamilika. Upelelezi wa kesi hii hautakamilika, naili ukamilike Takukuru wafuatilie hiyo barua, alidai Rugemalira. Hakimu Shaidi baada ya kusikiliza hoja hizo, aliahirishakesi hiyo hadi Februari 13 kwa kutajwa ili kuangalia kama upelelezi utakuwaumekamilika ama la. Mbali na Rugemalira na Sethi, mshtakiwamwingine ni aliyekuwa Mwanasheria wa Kampuniya kufua umeme ya Independent Power Tanzania Limited IPTL, Joseph Makandege. Katika kesi hiyo ya uhujumu uchumi namba 272017,Makandege anakabiliwa na mashtaka matano, yakiwamo yakuisababishia Serikali hasara ya dola za Marekani 980,000 na utakatishajiwa fedha. Alisomewa mashtaka hayo Desemba 20 mwaka jana baadaya kuunganishwa na washtakiwa Sethi na Rugemalira katika kesi hiyo ya uhujumuuchumi. Miongoni mwa mashtaka hayo, Makandege anadaiwakati ya Oktoba 18, 2011 na Machi 19, 2014 katika maeneo mbalimbali ya Jiji laDar es Salaam, Kenya, Afrika Kusini na India, akiwa na wenzake walikula njamaya kujipatia fedha kwa njia ya udanganyifu. Pia anadaiwa kuongoza genge la uhalifukatika nchi hizo, akiwa si mtumishi wa Serikali, akishirikiana na watumishi waumma kwa kuratibu na kufadhili mpango wa uhalifu. Katika shtaka la kujipatia fedha kwa njia yaudanganyifu, Makandege anadaiwa kati ya Januari 23, 2014 na Februari 2014,alijipatia dola 380,000 katika Benki ya Stanbic iliyopo Kinondoni na dola600,000 katika Benki ya UBL Bank T Ltd iliyopo Wilaya ya Ilala, fedhazilizotoka Benki Kuu ya Tanzania BoT kwa nyakati tofauti. Kwa upande wa washtakiwa Sethi na Rugemalira, walifikishwa mahakamani hapo na zaidi ya miaka miwili wamekaa rumandekutokana na upelelezi wa kesi yao kutokamilika. Kwa pamoja wanakabiliwa na mashtaka 12 yakiwamoya utakatishaji fedha na kusababisha hasara ya Dola za Marekani 22,198,544.60na Sh 309,461,300,158.27. Kwa mara ya kwanza walifikishwa mahakamani hapo Juni19, 2017. Washtakiwa hao wanadaiwa Oktoba 18, 2011 na Machi19, 2014 jijini Dar es Salaam, walikula njama katika nchi za Afrika Kusini,Kenya na India ili kutenda kosa. Katika mashtaka ya kujipatia fedha, inadaiwa kwamba kati ya Novemba 28 na 29, 2011 na Januari 23, 2014 katika makao makuu yaBenki ya Stanbic Kinondoni na Benki ya Mkombozi tawi la MtakatifuJoseph, kwa ulaghai walijipatia kutoka Benki Kuu ya Tanzania BoT Dola zaMarekani 22,198,544.60 na Sh 309,461,300,158.27. Pia washtakiwa wote wanadaiwa kuisababishia Serikalihasara ambapo inadaiwa walitenda makosa hayo Novemba 29, 2013 katika Benki yaStanbic tawi la kati Kinondoni, kwa vitendo vyao waliisababishia Serikalihasara ya Dola za Marekani 22,198,544.60 na Sh 309,461,300,158.27. Kati ya Novemba 29, 2013 na Januari 23, 2014maeneo tofauti Dar es Salaam kwa pamoja wanadaiwa walitenda kosa la kutakatishafedha kwa kuchukua fedha kutoka BoT ambazo ni Dola za Marekani milioni 22.1 naSh bilioni 309.4 wakati wakijua fedha hizo ni zao la kujihusisha na gengela uhalifu.  <topic>: KITAIFA 